
                     Nr.23/140/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.122/2005 pentru ratificarea Acordului cadru de împrumut între România şi Banca de Dezvoltare a Consiliului Europei, semnat la Bucureşti la 28 iulie 2005 şi la Paris la 1 august 2005


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L. x 360 din 1 septembrie 2005, pentru aviz la Comisia pentru buget, finanţe şi bănci, cu proiectul de Lege privind aprobarea Ordonanţei de urgenţă a Guvernului nr.122/2005 pentru ratificarea Acordului cadru de împrumut între România şi Banca de Dezvoltare a Consiliului Europei, semnat la Bucureşti la 28 iulie 2005 şi la Paris la 1 august 2005.



Pentru reabilitarea infrastructurii rutiere şi feroviare, deteriorate de inundaţiile din prima jumătate a anului 2005, care necesită lucrări în valoare de 64.000.000 euro, Guvernul României a contractat un împrumut în valoare de 51,2 milioane euro de la Banca de Dezvoltare a Consiliului Europei, pe o perioadă de 20 de ani cu 5 ani perioadă de graţie.



Proiectul de lege a fost avizat favorabil de Consiliul Legislativ, cu nr.1200 din 26 august 2005, cu observaţii şi propuneri care au fost incluse în text.



Examinarea proiectului de lege a avut loc în şedinţa comisiei din data de 16 septembrie 2005.



La dezbaterea proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege în forma propusă de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

